Hans Emahus Tønder Sandborg

Hans Emahus Tønder Sandborg (født 13. november 1798 http://www.arkivverket.no/URN:kb_read?idx_kildeid=16345&idx_id=16345&uid=ny&idx_side=-115 i Trondheim, død 17. april 1863 i Hortenhttp://www.arkivverket.no/URN:kb_read?idx_kildeid=5594&idx_id=5594&uid=ny&idx_side=-320), sønn av generalkommissær Christian Sandborg (1752-1826) og Maren Fredrikke Coldevin (1760-1846) var ordfører i Borre og prest.

Han kom til Borre kirke som sogneprest i 1845, og hadde stillingen frem til 1860. Riktignok søkte han avskjed i 1859, men det tok litt tid før han fikk en etterkommer. Han ble den 28. april 1829http://www.arkivverket.no/URN:kb_read?idx_kildeid=16576&idx_id=16576&uid=ny&idx_side=-135 gift i Alstahaug med Fredrikke Holst (1807-1852). Fem år etter at han og familien hadde flyttet inn på Borre Prestegård døde hans eldste sønn på Prestegården i 1850. To år senere døde hans kone Fredrikke på samme sted og fem år senere døde hans tredje sønn på Prestegården. Året etter søkte han avskjed, og døde på Sølvkronen i Horten i 1863.

Hans Emahus Tønder Sandborg var også ordfører i gamle Borre kommune fra 1847 til 1851. I denne perioden begynte man å få større problemer med økende tilflytting og dertil «vanskelige menn». Retten til salg og skjenking var inndratt rundt 1845, slik at man nå hadde et problem ved at folk fra Moss og Åsgårdstrand solgte illegalt brennevin. Derfor ble det i 1850 bestemt av kommunestyret at to kjøpmenn skulle få mulighet til å selge, slik at man kom denne illegale virksomheten til livs.Borre Bygdebok s. 206

Hans og Fredrikke fikk seks barn, Anne Fredrikke (1830), Alexander Christian (1831-1850), Hans (1832), Theodor Fredrik (1834-1858), Maren Fredrikke Coldevin (1836-1894) og Anton Martinus (1838-1893).

Referanser

Kategori:Ordførere i Borre
Kategori:Norske lutherske prester
Kategori:Personer fra Trondheim kommune